पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। हत्यारे एक युवक की चाकू से हत्या कर लाश गौरीनगर के मेन रोड पर फेंक गए। मृतक की शिनाख्त नहीं हो पाई है। उसके पैर में रगड़ होने की वजह से पुलिस को आशंका है कि हत्यारों ने हत्या के बाद लाश बाइक पर रखकर गौरीनगर लेकर आए और यहां फेंक गए।
हीरानगर टीआई संजय वर्मा के अनुसार बुधवार सुबह मेन रोड पर युवक की लाश पड़ी होने की सूचना मिली थी। इस पर पुलिस ने लाश बरामद कर उसका एमवाय अस्पताल में पीएम कराया। मृतक की उम्र लगभग 30 साल है। उसकी शिनाख्त नहीं हो पाई है। उसके सीने में चाकू का घाव है। सिर भी फटा हुआ था। पंजों में रगड़ थी। इससे यह अंदाजा लगाया जा रहा है कि युवक की हत्या कहीं ओर की होगी। उसके बाद लाश ठिकाने लगाने के लिए हत्यारों ने उसे बाइक पर रखा होगा। जिससे उसके पैर के पंजे रगड़ा गए।
खून में लथपथ युवक की अर्धनग्न लाश मिली
लक्ष्मीबाईनगर रेलवे स्टेशन के पास एक युवक की खून में लथपथ लाश मिली। सिर, नाक व कान के पास से खून बह रहा था। कमर के नीचे उसके कपड़े गायब थे। लाश के थोड़ी दूर उसकी पेंट पड़ी थी। बाणगंगा पुलिस मौके पर पहुंची। घटना जीआरपी थाना क्षेत्र में होने के कारण जांच के लिए मामला जीआरपी पुलिस को सौंपा है। पुलिस का कहना है कि ट्रेन हादसे में उसकी मौत हुई है। लेकिन अर्धनग्न हालत में लाश मिलने से आशंका लगाई जा रही है कि युवक की हत्या हो सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn